1174



1174 (MCLXXIV) a fost un an al calendarului iulian.

Evenimente 
 5 februarie: Fratele sultanului Saladin, Turanșah, părăsește Egiptul pentru a întreprinde o nouă campanie în sudul Arabiei.
 6 aprilie: O răscoală a șiiților din Egipt, încurajată de către cruciați, este reprimată de sultanul Saladin.
 29 iunie: Cneazul Andrei Bogoliubski este asasinat de către boieri în palatul său Bogoliubovo, ca urmare a rivalității dintre noua sa capitală, Vladimir, și orașele Rostov și Suzdal.
 8 iulie: Regele Henric al II-lea al Angliei revine din Normandia și debarcă în Anglia.
 11 iulie: După moartea regelui Amalric I al Ierusalimului, tronul revine minorului Balduin al IV-lea "cel Lepros", având pe Raymond al III-lea, conte de Tripoli, ca regent, și pe Guillaume de Tyr drept cancelar; profitând de boala regelui, lupta pentru putere se declanșează între regent și membrii familiei domnitoare, regina mamă Agnes de Courtenay, prințesa Sibilla și soțul acesteia, Guy de Lusignan).
 12 iulie: Regele Henric al II-lea al Angliei face penitență publică la mormântul lui Thomas Becket; sunt repuse în vigoare constituțiile de la Clarendon, însă regele reușește să facă astfel încât să își mențină controlul asupra Bisericii.
 13 iulie: Bătălia de la Alnwick. Trupele regelui Henric al II-lea al Angliei, comandate de Ranulf de Glanvill, capturează pe regele William Leul al Scoției; Henric îl închide pe regele scoțian la Falaise, în Normandia, și ocupă o parte a Scoției.
 28 iulie: Flota regelui Wilhelm al II-lea al Siciliei ajunge în dreptul Alexandriei, însă este respinsă de cea a sultanului Saladin.
 30 septembrie: Tratatul de la Montlouis (situat între Tours și Amboise), dintre regii Henric al II-lea al Angliei și Ludovic al VII-lea al Franței; regele Henric se reconciliază cu fiii săi.
 28 octombrie: Saladin ajunge la Damasc, care îi deschide porțile; sultanul Egiptului preia controlul asupra Siriei.
 29 octombrie: Împăratul Frederic Barbarossa începe asediul asupra Alessandriei, în Piemont; trupele imperiale sunt respinse de către cele trimise de Florența.
 8 decembrie: Prin tratatul de la Falaise, regele Henric al II-lea al Angliei îl obligă pe regele William Leul al Scoției să îi recunoască suzeranitatea și să îi presteze omagiu.

Nedatate 

mai-august: Turanșah, fratele lui Saladin, supune Yemenul.
august: Contele Raymond de Toulouse încheie o alianță cu Genova.
august: Revoltă a nomazilor arabi instalați în Egiptul de sud, care se infiltrează în regiunea Nubiei, însă aceștia sunt înfrânți de către sultanul Saladin, care începe islamizarea regiunii.
septembrie: Împăratul Frederic Barbarossa începe cea de a cincea campanie a sa în Italia, prin invadarea comitatului de Savoia; orașul Susa este incendiat.
decembrie: Sultanul Saladin ocupă orașele siriene Homs și Hama, după care începe asediul asupra Alepului.
Prima mențiune documentară a orașului Bârlad.
Bătălia de la Thurles: o incursiune anglo-normandă în provincia Thomond din Irlanda este respinsă de către irlandezii conduși de Donal Mor O'Brian.
Chinezii acordă regiunii vietnameze denumirea de Annam.
Gualdim Pais întemeiază orașul Pombal, în Portugalia.
Ultimul suveran al toltecilor din America Centrală se sinucide.
 Un incendiu distruge o mare parte din orașul italian Padova.

Arte, Știință, Literatură și Filozofie 
 Se construiește catedrala de la Monreale, în Sicilia.

Înscăunări 
 15 mai: As-Salih Ismail al-Malik, emir de Alep.
 11 iulie: Balduin al IV-lea "cel Lepros", rege al Ierusalimului (până la 1185).

Nașteri 
Teodor I Laskaris, împărat bizantin al Niceei, reședința guvernului bizantin în exil (d. 1222).
 Petru al II-lea, rege al Aragonului (d. 1213).
Emeric Imre, rege al Ungariei (d. 1204)
 Jadwiga de Silezia, sfântă a Poloniei (d. 1243). 
 Sfântul Sava (n. Rastko Nemanjić), sfânt al Serbiei (d. 1235).

Decese 
 15 mai: Nur ad-Din Zangi, conducător al Siriei (n. 1118).
 29 iunie: Andrei Bogoliubski, cneaz de Vladimir (n. cca. 1111), asasinat.
 11 iulie: Amalric I, rege al Ierusalimului (n. 1136)
 Everard des Bares, mare maestru al Ordinului templierilor, apoi călugăr la Clairvaux.
 Hong Zun, numismat chinez.

Vezi și 
 Listă de conducători de stat din 1174

1174